section_heading: Životopis
paragraph_text: Emisiju „Zašto tako“ pokrenula je kao studentica 1976. Emitirano je oko 1800 emisija (do proljeća 2018.). S emisijom „Zašto tako“ sudjelovala je na nekoliko svjetskih festivala i projekata EBU-a. Uz to je radila niz emisija „Od subote do subote“, „Povećalo“, „Iz umjetnikove radionice“„Dobar dan, ovdje Hrvatski radio“ (nju je vodila za domovinskog rata, kao i „Ratnu radio školu - predmet matematika“), „Znameniti Hrvati“, „Savjetovalište“. U Dramskom programu Hrvatskoga radija autorica je mnogih dokumentarnih radio drama, od kojih su neke izabrane za europske radiodramske festivale.